Na temelju čl. 37. Statuta Sveučilišta u Zadru i članka 11. i 79. Pravilnika sveučilišnog Odjela za izobrazbu učitelja i odgojitelja Stručno vijeće Odjela i pročelnik donosi

**PRAVILNIK**

IZDAVAČKE DJELATNOSTI

ODJELA ZA IZOBRAZBU UČITELJA I ODGOJITELJA

**Članak 1.**

Temeljna je zadaća izdavačke djelatnosti pridonositi razvitku nastavnih,

znanstvenih i obrazovnih djelatnosti Odjela te poticati znanstveno-istraživački rad i

stvaralaštvo svojih djelatnika.

**Članak 2.**

Vijeće Odjela za svaku kalendarsku godinu donosi prijedlog plana izdavačke djelatnosti. Prijedlog plana izdavačke djelatnosti priprema Povjerenstvo za izdavačku djelatnost Odjela sukladno broju redovitih izdanja Odjela, pristiglim zahtjevima za sufinanciranje i financijskim sredstvima.

**ODJELNA IZDANJA**

**Članak 3.**

Izdavacka djelatnost Odjela obuhvaća redovito izdavanje: znanstvenih i stručnih časopisa te

povremeno izdavanje knjiga, udžbenika, monografija, skripata, priručnika i drugih izdanja

autora nastavnika i suradnika Odjela, zbornika radova, službenih i periodičnih

publikacija Odjela kao tiskanih izdanja, izdanja na računalnim mrežama, vrijednih ostvarenja studenata, kao i drugih oblika izdavaštva. Vrsta izdanja propisana je Pravilnikom o izdavačkoj djelatnosti Sveučilišta u Zadru od članka 6. do članka 10.

**Članak 4.**

Znanstveni časopisi Odjela osnivaju se na razini znanstvenih polja ili u interdisciplinarnom području. U znanstvenim časopisima u principu se objavljuju samo članci koji su rezultat izvornih rezultata istraživanja i kategoriziraju se kao;

1. izvorni znanstveni članak, 2. prethodno priopćenje, 3. pregledni članak i 4. izlaganje sa

znanstvenog skupa (iznimno se objavljuju stručni članci).

**POVJERENSTVO ZA IZDAVACKU DJELATNOST**

**Članak 5.**

Povjerenstvo za izdavačku djelatnost Odjela za izobrazbu učitelja i odgojitelja stalno je radno tijelo Vijeća Odjela sastavljeno u pravilu od dva nastavnika u znanstveno-nastavnom zvanju,

Jednog predstavnika nastavnika u nastavnom zvanju, jednog predstavnika asistenata i jednog predstavnika studenata.

**Članak 6.**

Povjerenstvo za izdavačku djelatnost:

1. predlaže godišnji plan izdavačke djelatnosti;

2. razmatra prijedloge odsjeka te pojedinačne prijedloge autora

(u pravilu djelatnika Odjela) za izdavanje i sufinanciranje udžbenika i drugih izdanja

Odjela;

**Članak 7.**

Povjerenstvo za izdavačku djelatnost radi po svom Poslovniku koji potvrđuje Vijeće Odjela

**Članak 8.**

Svi zahtjevi Povjerenstvu za izdavačku djelatnost podnose se na obrascu utvrđenom

Poslovnikom o radu Povjerenstva za izdavačku djelatnost. Povjerenstvo zaprima zahtjeve,

utvrđuje prijedloge i dostavlja ih Vijeću Odjela.

**Članak 9.**

RECENZIJE

Prosuđivanje, ocjena i vrednovanje rezultata istraživanja koji se objavljuju kao

udžbenik, priručnik, studija, monografija, članak i sl. provodi se recenzijama. Način

provođenja recenzentskog postupka te sadržaj i oblik recenzija propisan je Pravilnikom i Poslovnikom o izdavačkoj djelatnosti Sveučilišta u Zadru.

FINANCIRANJE

**Članak 10.**

Izdavačka djelatnost Odjela za izobrazbu učitelja i odgojitelja, Sveučilišta u Zadru financira se iz sredstava Ministarstva znanosti obrazovanja i športa, Sveučilišta, Odjela i donacija.

Plan financiranja svakog pojedinog izdanja predlaže Vijeće Odjela.

ZAVRŠNE ODREDBE

**Članak 11.**

Povjerenstvo za izdavačku djelatnost odgovorno je za provođenje ovog Pravilnika.

**Članak 12.**

Ovaj Pravilnik stupa na snagu danom donošenja.

Klasa: 602-04/12-08/2

Ur. broj: 2198-1-79-44/12-08

Zadar, 9. veljače 2012.

Pročelnik Odjela

Doc. dr.sc. Robert Bacalja